Document ID: 32010D0729

A BIZOTTSÁG HATÁROZATA
(2010. november 30.)
az észtországi kifizető ügynökségnek az Európai Mezőgazdasági Garanciaalapból (EMGA) finanszírozott vidékfejlesztési intézkedésekkel kapcsolatos kiadásokat érintő számláinak a 2009. pénzügyi évre vonatkozó elszámolásáról
(az értesítés a C(2010) 8275. számú dokumentummal történt)
(Csak az észt nyelvű szöveg hiteles)
(2010/729/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 30. és 39. cikkére,
a mezőgazdasági alapok bizottságával való konzultációt követően,
mivel:
(1)
A 2010/257/EU bizottsági határozat (2) keretében az észtországi PRIA kifizető ügynökség kivételével valamennyi kifizető ügynökség számláinak elszámolására sor került a 2009. pénzügyi évre vonatkozóan.
(2)
Új információk megküldését és további ellenőrzések elvégzését követően a Bizottság immár határozatot hozhat az észtországi PRIA kifizető ügynökség által a vidékfejlesztési intézkedésekkel kapcsolatos kiadásokra vonatkozóan benyújtott számlák teljességéről, pontosságáról és valódiságáról.
(3)
Az 1290/2005/EK rendelet 30. cikkének (2) bekezdésével összhangban e határozat nem sérti a Bizottság által elfogadott azon későbbi határozatokat, amelyek a közösségi szabályoknak nem megfelelően teljesített kiadásokat kizárják a közösségi finanszírozásból,
ELFOGADTA EZT A HATÁROZATOT:
1. cikk
Az észtországi PRIA kifizető ügynökségnek az Európai Mezőgazdasági Garanciaalapból (EMGA) finanszírozott vidékfejlesztési intézkedésekkel kapcsolatos kiadásokat érintő számlái a 2009. pénzügyi évre vonatkozóan elszámolásra kerülnek.
Az I. és a II. melléklet tartalmazza az Észtországban alkalmazandó vidékfejlesztési intézkedések területén a tagállamtól e határozat alapján behajtandó, illetve részére kifizetendő összegeket.
2. cikk
Ennek a határozatnak az Észt Köztársaság a címzettje.
Kelt Brüsszelben, 2010. november 30-án.

Labels: 4
2
19
6
18
15